Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 791/11/8806	Košice, 8.12.2014
EEČ : 2-65-290-2014

U Z N E S E N I E

Trestná vec:	obvinený XXXXX a spol. 
Prečin:	Neoprávnené používanie cudzieho motorového vozidla podľa § 216 odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 2 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
- dňa 09. 10. 2011 asi o 11.30 hodine pred domom číslo 43 na ulici Hlavnej v obci Čečejovce, okres Košice - okolie využijúc situáciu, keď XXXXX ako majiteľ osobného motorového vozidla značky BMW, evidenčného čísla KS 117 CS, v hodnote 13.486,- Eur ponechal toto vozidlo naštartované pred rodinným domom, do tohto vozidla vnikli a s vozidlom odišli na neznáme miesto, 

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Uznesením vyšetrovateľa Okresného riaditeľstva  Policajného zboru Košice - okolie zo dňa 09. 10. 2011, spisovej značky ORP-682/OVK-KS-2011 bolo začaté trestné stíhanie pre neoprávnené používanie cudzieho motorového vozidla podľa § 216 odsek 1, odsek 2 písmeno c/ Trestného zákona Slovenskej republiky. Následne uznesením vyšetrovateľa Okresného riaditeľstva  Policajného zboru Košice - okolie zo dňa 23. 11. 2011, spisovej značky ORP-682/OVK-KS-2011 bolo vznesené obvinenie XXXXX a XXXXX pre prečin neoprávnené používanie cudzieho motorového vozidla podľa § 216 odsek 1, odsek 2 písmeno c/ Trestného zákona Slovenskej republiky.

	Uznesením vyšetrovateľa Okresného riaditeľstva  Policajného zboru Košice - okolie z 26. 04. 2012 spisovej značky ORP-682/OVK-KS-2011 bolo trestné stíhanie vedené proti menovaným obvineným podľa § 228 odsek 2 písmeno d/ Trestného poriadku Slovenskej republiky prerušené, lebo sa navrhlo odovzdanie trestného stíhania do cudziny. 

	Nakoľko obvinený XXXXX a obvinený XXXXX sú občania Českej republiky a na jej území majú tiež trvalý pobyt, bolo vhodné trestné konanie vykonať v Českej republike. Z uvedeného dôvodu bola Česká republika požiadaná o prevzatie trestného konania. 

	Okresný súd v Strakoniciach, Česká republika uznesením spisovej značky 18T 155/2013 - 317 zo dňa 31. 10. 2013, ktorý nadobudol u obvineného XXXXX právoplatnosť dňa 12. 11. 2013 a u obvineného XXXXX právoplatnosť dňa 11. 01. 2014, bolo podľa § 172 odsek 2 písmeno a/ Trestného poriadku Českej republiky zastavené, nakoľko trest, ku ktorému môže trestné stíhanie viesť je celkom bez významu vedľa trestu, ktorý pre iný trestný čin obvineným už uložený a ktorý ich podľa očakávania postihne. 

	Uznesením prokurátora Okresnej prokuratúry Košice - okolie spisovej značky  1Pv 791/11/8806 zo dňa 10. 10. 2014 bolo podľa § 228 odsek 5 Trestného poriadku pokračované v trestnom stíhaní oboch obvinených. 

	Podľa § 215 odsek 2 písmeno b/ Trestného poriadku prokurátor môže zastaviť trestné stíhanie, ak o skutku obvineného bolo už právoplatne rozhodnuté disciplinárne iným orgánom alebo orgánom príslušým na konanie o priestupku, alebo o inom správnom delikte, cudzozemským súdom alebo inom správnom delikte a toto rozhodnutie možno považovať za dostačujúce. 

	Poukazujúc na vyššie uvedené skutočnosti bolo potrebné rozhodnúť tak, ako sa to  uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor